ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

 **Ո Ր Ո Շ ՈՒ Մ**

 \_ հունիսի 2019 թվականի N - Լ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ՎԵՐԱ­ԲԵՐ­ՅԱԼ ՀԱ­­­ՅԱՍ­­­ՏԱ­ՆԻ ՀԱ­Ն­ՐԱ­ՊԵ­­­ՏՈՒ­ԹՅԱՆ ԿԱՌԱ­ՎԱ­­ՐՈՒ­­ԹՅԱՆ ԱՌԱ­ՋԱՐ­­ԿՈՒ­ԹՅԱՆ ՄԱՍԻՆ

 --------------------------------------------------------------------------------------------------------------

Հիմք ընդունելով «Ազգային ժողովի կանոնակարգ» սահ­մանա­դրա­կան օրենքի 77-րդ հոդվածի 1-ին մասը՝ Հայաստանի Հանրա­պե­տու­թյան կառա­վա­րությունը ո ր ո- շ ու մ է.

1. Հավանություն տալ «Հայաստանի Հանրապետության հարկային օրենսգրքում լրացում կատարելու մասին» Հայաստանի Հանրապետության օրենքի նախագծի (Պ-139-17.05.2019-ՏՀ-011/0) վերաբերյալ Հայաս­տա­նի Հան­րա­պե­տու­թյան կա­­ռա­­վա­րու­թյան առաջար­կությանը,

2. Հայաս­տա­նի Հանրապե­տու­թյան կա­­ռա­­վա­րու­թյան առաջար­կությունները սահ­ման­ված կարգով ներկայացնել Հա­յաս­­­տա­նի Հան­րա­պե­տու­թյան Ազգային ժողովի աշխա­տա­կազմ:

Հայաստանի Հանրապետության

 ՎԱՐՉԱՊԵՏ Ն. ՓԱՇԻՆՅԱՆ

 2019 թ. հունիսի

 Երևան

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ (Պ-139-17.05.2019-ՏՀ-011/0) վերա­բեր­յալ Հա­­­յաս­­­տա­նի Հա­ն­րա­պե­­­տու­թյան կառա­վա­­րու­­թյան առա­ջար­­կու­թյՈՒՆԸ

ՀՀ կառավարությունը ներկայացված օրենքի նախագծի վերաբերյալ ներկակայացնում է հետևյալ դիտարկումները:

1. Նախագծով առաջարկվող խմբագրությունում կան որոշ անհստակություններ, սակայն ենթադրվում է, որ խոսքը վերաբերում է այն դեպքերին, երբ ռազմական նշանա­կու­թյան ապրանք­ներն անհատույց մատակարարվում են Հայաստանի Հանրապետությանը (հայ­կական բանակին), կամ ռազմական նշա­նակության շրջանակներում աշխատանքներն անհա­տույց կատարվում են և ծառայու­թյուն­ներն անհատույց մատուցվում են Հայաստանի Հան­րապետությանը։

Այդ կապակ­ցու­թյամբ, հայտնում ենք, որ Հայաստանի Հանրապետությանը նվիրա­տվու­թյամբ գույք հանձնելու գործարքներն ԱԱՀ-ով հարկելու խնդիր առհասարակ գոյություն չունի՝ հաշվի առնելով այն հանգամանքը, որ ՀՀ հարկային օրենսգրքի (այսուհետ Օրենս­գիրք) 64-րդ հոդվածի 2-րդ մասի 14-րդ կետի համաձայն՝  նվիրատ­վու­թյան ձևով պետու­թյանն ապրանքի մատակարարումն արդեն իսկ ազատված է ԱԱՀ-ից: Ընդ որում, նշենք, որ այս դեպքում Կառավարության կողմից որոշում ընդունելու անհրաժեշտությունը բացա­կա­յում է, հետևաբար առկա չեն նախագծի հիմնավորմամբ ներկայացված՝ Կառա­վա­րու­թյան որո­շումը նախապատրաստելու և ընդունելու հետ կապված ընթացակարգային խնդիր­ները:

Ինչ վերաբերում է Հայաստանի Հանրապետության համար բարերարների կողմից անհա­տույց կատար­վող աշխատանքները և մատուցվող ծառայությունները ԱԱՀ-ից ազա­տելու առաջար­կու­թյանը, ապա այդ կապակցությամբ հայտնում ենք, որ նշյալ գործարքներն ԱԱՀ-ից ազա­տելու հնարավորություններ նույնպես նախատեսված են Օրենսգրքով: Մասնա­վո­րապես, Օրենս­գրքի 62-րդ հոդվածի 7-րդ մասի համաձայն՝ Կառավարության որո­շում­ների հիման վրա ԱԱՀ վճարողների կողմից աշխատանքի կատարման կամ ծառա­յության մատուցման անհա­տույց գործարքների դեպքում ԱԱՀ-ով հարկման բազան համար­վում է 0 դրամ, իսկ իրական արժեքից ցածր արժեքով հատուցմամբ գործարքների դեպքում ԱԱՀ-ով հարկման բազա է համարվում ստացման ենթակա հատուցման գումարը` առանց ԱԱՀ-ին:

Մյուս կողմից, եթե նախագծի հիմնավորմամբ ներկայացված միակ խնդիրը կայանում է նրանում, որ Կառավարության համապատասխան որոշման ընդունման հետ կապված առկա են ընթա­ցա­կար­գային խնդիրներ, ապա գտնում ենք, որ խիստ անհրաժեշտության դեպ­քե­րում Կառավարության համապատասխան որոշումը գործնականում հնարավոր է պատ­րաս­տել և ընդունել սովորաբար այդ գործընթացի վրա ծախսվող ժամանակից էականորեն ավելի կարճ ժամկետներում։ Հետևաբար, գտնում ենք, որ Կառավարության համապա­տաս­խան որոշման ընդունման գործընթացի ժամանակատարությունը ԱԱՀ-ից ազատման նման արտո­նություն տրամադրելու բավարար հիմք չէ։

Պետք է նկատի ունենալ նաև այն, որ խոսքը մատուցվող ծառայությունների և կատար­­վող աշխա­տանք­ների մասին է, որոնց դեպքում դժվար է պատկերացնել, թե ինչ չափա­­նիշ­ների հիման վրա է մատուցվող ծառայությունը կամ կատարվող աշխատանքը համար­վելու ռազ­մա­կան բնույթի: Մինչդեռ, Օրենսգրքի 62-րդ հոդվածի 7-րդ մասով նախա­տես­ված ընթա­­ցա­կարգի կիրառության դեպքում վերոնշյալ խնդիրն այլևս էական չի լինի:

1. Բացի վերոնշյալը, հայտնում ենք, որ Օրենսգրքի 64-րդ հոդվածի 2-րդ մասի 10-րդ կետի համաձայն՝ ԱԱՀ-ից ազատվում է օտարերկրյա պետությունների, միջազգային միջ­կա­ռա­վարական (միջպետական) կազմակերպությունների, միջազգային, օտարերկրյա և Հայաս­տանի Հանրապետության հասարակական, բարեգործական, կրոնական կազմակեր­պու­թյունների, առանձին բարերարների կողմից ապրանքների ներմուծումը, ապրանքների մատա­կարարումը, աշխատանքների կատարումը և ծառայությունների մատուցումը՝ մար­դա­սի­րական օգնության և բարեգործական ծրագրերի (գործունեության) շրջանակներում, ինչ­պես նաև նման ծրագրերի իրականացման հետ անմիջականորեն կապված և դրանց համար զգալի նշանակություն ունեցող ապրանքների մատակարարումը, աշխատանքների կատա­րումը և ծառայությունների մատուցումը: Հայաստանի Հանրապետության օրենսդրությամբ (այդ թվում՝ Հայաստանի Հանրապետության միջազգային պայմանագրերով) ուղղակիորեն նշված չլինելու դեպքում ծրագրի (գործունեության) տարբերակումն ըստ մարդասիրական օգնու­թյան և բարեգործական բնույթի, ինչպես նաև նույն կետի համաձայն, ԱԱՀ-ից ազատ­վող ապրանքների, աշխատանքների և ծառայությունների շրջանակները որոշում է Կառավարության լիազոր մարմինը։ Հետևաբար, բարեգործական ծրագրերի շրջանակ­նե­րում ներմուծվող և պետությանը հանձնվող ապրանքների մասով ԱԱՀ չվճարելու խնդիրը կարող է լուծվել նաև գործող օրենսդրությամբ սահմանված այս հնարավորության շրջա­նակ­նե­րում։
2. Գործող օրենսդրությամբ սահմանված են բավարար կարգավորումներ, որպեսզի Հայաս­տանի Հանրապետություն ներմուծվող (այդ թվում՝ ԵՏՄ անդամ պետու­թյուն­ներից) և նվիրատվությամբ պետությանը հանձնվող ապրանքների ներմուծման մաքսային վճարների բեռը նույնպես չընկնի բարերարների վրա։ Մասնավորապես․
3. «Եվրասիական տնտեսական միության մասին» պայմանագրի 18-րդ հավելվածով սահ­մանված՝ Ապրանքների արտահանման ու ներմուծման, աշխատանքների կատարման, ծառա­յությունների մատուցման ժամանակ անուղղակի հարկերի գանձման կարգի և դրանց վճար­ման նկատմամբ հսկողության մեխանիզմի մասին արձանագրության համաձայն՝ ԵՏՄ անդամ մի պետություններից մյուս անդամ պետություն ապրանքների ներմուծման դեպ­­քում այդ ապրանքների ներմուծման համար ազգային օրենսդրությամբ սահմանված անուղ­ղակի հարկերը հաշվարկվում և վճարվում են այն անձանց կողմից, որոնք օժտված են ապրանք­ների նկատմամբ սեփականության իրավունքով, կամ որոնց ապրանքների նկատ­մամբ սեփա­կա­նու­թյան իրավունքի փոխանցումը նախատեսվում է պայմանագրով։ Վերո­գր­յալը նշանակում է, որ եթե համապատասխան պայմանագրով նախատեսվի, որ ապրանք­ների նկատմամբ սեփականությունն անցնում է պետությանը, ի դեմս օրինակ ՀՀ պաշտպա­նու­­թյան նախարարության, ապա այդ ապրանքների մասով սահմանին վճարման ենթակա հար­կային պարտա­վորու­թյուն­ների բեռը, ըստ էության, կկրի պետական բյուջեն,
4. ԵՏՄ անդամ չհամարվող պետություններից ներմուծվող ապրանքների մասով բավա­րար է, որպեսզի այդ ապրանքների նկատմամբ սեփականության իրավունքը պետությանն անցի մինչև այդ ապրանք­­ների՝ ՀՀ սահմանը հատելը: Այս դեպքում այդ ապրանքների մասով ներմուծող կհամարվի, օրի­նակ, ՀՀ պաշտպանության նախարարությունը և այդ ապրանքների ներմուծ­ման ժամանակ հաշ­վարկվող հարկային պարտավորությունների բեռը, ըստ էության, նույն­պես կկրի պետա­կան բյուջեն: Բացի այդ, ԵՏՄ անդամ չհամարվող պետություններից ներմուծվող ապրանքների դեպ­քում կարող է կիրառ­վել «Հրաժարում՝ հօգուտ պետությանը» մաքսային ընթա­ցա­կարգը, որը կիրառ­վում է ԵՏՄ անդամ պետու­թյանն անհատույց հանձնվող ապրանքների նկատմամբ՝ առանց մաքսա­տուրքի, հարկերի, հատուկ, հակագնագցման, փոխհատուցման տուրքերի վճարման:
5. Բացի վերոնշյալը, հայտնում ենք, որ նոր հարկային արտոնությունների տրա­մա­դրումը չի բխում ներկա փուլում ՀՀ կառա­­­վարության կողմից իրականացվող հարկային քաղա­­քա­կա­նու­թյան նպա­տակադրումից և ուղղություններից: Այս առումով, հարկ է նշել, որ առա­ջիկա տարի­­նե­րին հար­­կային քաղա­քա­կա­նության տեսանկյունից առանձնակի կարևոր­վելու է գոր­ծող հար­կա­յին արտո­­նու­թյուն­ների շրջանակի կրճա­­տումը, հարկման բազայի ընդ­­լայնումը և ամրա­­­պնդումը: Բացի այդ, ներկա փուլում ՀՀ կառա­­­վարության կողմից իրա­կա­նացվող հարկային քաղա­­քա­կա­նու­թյունը ուղղ­ված է ուղղակի հարկերի գծով հարկային բեռը նվազեցնելուն և անուղղակի հարկերի վրա տեղափոխելուն։ Հետևաբար, եթե այդու­հան­դերձ առկա է բարեգործական ծրագրերի շրջանակ­նե­րում ներմուծվող և պետությանը հանձն­վող ապրանքների մասով ԱԱՀ վճարելու խնդիր, որը հնարավոր չէ կամ նպա­տա­կա­հար­մար չէ լուծել գործող օրենսդրությամբ սահմանված վերոնշյալ հնարավո­րու­թյուն­ների շրջա­նակներում, ապա այդ խնդիրը կարող է լուծվել նաև ներմուծման ու մատա­կա­րարման գոր­ծարքներից առաջացող հարկերը պետության համաֆինանսավորմամբ վճա­րելու ճանա­պար­հով։

Ամփոփելով վերոգրյալը՝ հայտնում ենք, որ ներկայացված առաջարկության ընդունումը համարում ենք ոչ նպա­տա­կահարմար:

Այդուհանդերձ, նախագծի վերաբերյալ հայտնում ենք հետևյալը:

1. Նախագծի 10.1 կետի 2-րդ նախադասությունում «ԱԱՀ-ից ազատվող» բառերն անհրա­ժեշտ է հանել՝ հաշվի առնելով այն, որ «ապրանքը», «աշխատանքը» կամ «ծառա­յու­թյունը» չեն կարող համարվել ոչ գործարք, ոչ էլ գործառնություն, իսկ ԱԱՀ-ից ազատ­վում են միայն «ապրանքի մատակարարումը», «աշխատանքի կատարումը», «ծառա­յու­թյան մատու­ցումը»: Այս կապակցությամբ անհրաժեշտ է նաև քննարկվող նախադասու­թյունում «շրջա­նակ­ները» բառը փոխարինել «ցանկերը» բառով:
2. Նախագծով նախատեսվող լրացման հետ կապված՝ 10.1-ին կետի 1-ին նախադա­սու­թյամբ հասկանալի չէ, թե ինչ է իրենից ներկայացնում «ռազմական նշա­նա­կության շրջա­նակ­ներում ռազմական նշանակության ապրանքների ներմուծումը»: Տվյալ բովանդակու­թյամբ նորմում «ռազմական նշանակության շրջանակներում» արտահայտությունն ավելորդ է: Ուստի, անհրաժեշտ է կամ «բացառապես ռազմական նշա­նա­կության շրջանակներում» արտա­հայտությունը հանել, կամ էլ փոխարինել «բացառապես ռազմական կիրառման համար» բառերով՝ հաշվի առնելով «Ռազմական նշանակության արտադ­րանքի ցանկը, ռազ­մական նշանակության արտադրանքի ներմուծման, արտահան­ման, ռազմական նշա­նա­կության արտադրանքի տարանցիկ փոխադրման, այդ արտադ­րանքի առևտրի միջնոր­դա­կան գործունեության լիցենզավորման կարգերը և անհրաժեշտ փաս­տաթղթերի ձևերը հաս­տատելու մասին» ՀՀ կառավարության 2009 թվականի նոյեմբերի 12-ի թիվ 1308-Ն որոշ­ման դրույթները:

Բացի այդ, նախագծի 1-ին հոդվածով նախատեսված 10.1 կետի առաջին նախադա­սու­թյամբ խոսքը վերաբերում է ռազմական նշանակության ապրանքների մասին ընդհանրա­պես, մինչ­դեռ դրա երկրորդ նախադասությամբ, որը հղում է կատարում վերոհիշյալ 1-ին նախա­դասությանը, խոսքը վերաբերում է «բացառապես ռազմական նշանակության ապրանք­ներին»:

Այս առնչությամբ պետք է նշել նաև, որ հստակ կարգավորում նախատեսելու նպա­տա­կով անհրաժեշտ է 1-ին հոդվածով նախատեսված 10.1-ին կետում «և այլ ռազմական նշանա­կու­­թյան ապրանքների» արտահայտությունում «այլ» բառից հետո լրացնել «բացառապես» բառը:

1. Նախագծի 1-ին հոդվածով սահմանված՝ 10.1-ին կետով նախատեսված՝ «բարերար» բառն անհրաժեշտ է փոխարինել «բարեգործ» բառով՝ հաշվի առնելով «Բարեգործության մասին» ՀՀ օրենքի 8-րդ հոդվածի կարգավորումը, որի համաձայն՝ բարեգործներն այն ֆիզիկական և իրավաբանական անձինք են, որոնք նույն օրենքի 2-րդ հոդվածում նշված նպատակներով բարեգործություն են իրականացնում:

**ԵԶՐԱԿԱՑՈՒԹՅՈՒՆ**

**«Հայաստանի Հանրապետության հարկային օրենսգրքում լրացում կատարելու մասին» Հայաստանի Հանրապետության օրենքի նախագծի՝ պետական բյուջեի եկամուտների էական նվազեցման կամ ծախսերի ավելացման վերաբերյալ**

Նախա­­գծի ընդու­նումը կհանգեցնի ՀՀ պետա­­­­կան բյու­ջեի եկամուտ­ների նվազեցման և չի հանգեցնի պետական բյուջեի ծախ­սերի ավե­լացման:



*ՆԱԽԱԳԻԾ*

*Պ-139-17.05.2019-ՏՀ-011/0*

## ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ

### ****ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ****

***Հոդված 1.*** Հայաստանի Հանրապետության 2016 թվականի հոկտեմբերի 4-ի հարկային օրենսգրքի 64-րդ հոդվածի 2-րդ մասը լրացնել նոր 10.1 կետով.

««10.1)  Հայաստանի Հանրապետության անվտանգության ապահովման նպատակով, ռեզիդենտ և ոչ ռեզիդենտ բարերարների կողմից՝  բացառապես ռազմական նշանակության շրջանակներում՝ ռազմական տեխնիկայի, զենքերի վրա տեղադրելու համար նախատեսված հեռադիտակային նշանոցների, տեսահսկման և այլ ռազմական նշանակության ապրանքների ներմուծումը, մատակարարումը, աշխատանքների կատարումը և (կամ) ծառայությունների մատուցումը:»»

Սույն կետով սահմանված, բացառապես ռազմական նշանակության՝ ԱԱՀ-ից ազատվող ապրանքների, աշխատանքների և ծառայությունների շրջանակները որոշում է Կառավարության լիազոր մարմինը»

***Հոդված 2.*** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԻՄՆԱՎՈՐՈւՄ**

**«ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ**

**Իրավական ակտի անհրաժեշտությունը (նպատակը)**

«Հայաստանի Հանրապետության կառավարության և Ռուսաստանի Դաշնության կառավարության միջև Հայաստանի Հանրապետության կառավարությանը պետական արտահանման վարկ տրամադրելու մասին» համաձայնագրով, ինչպես նաև նմանատիպ՝ Հայաստանի Հանրապետության և Ռուսաստանի Դաշնության միջև միջպետական (միջկառավարական) համաձայնագրերի շրջանակներում Հայաստանի Հանրապետության զինված ուժերի համար ռազմական նշանակության արտադրանքի ներմուծման նկատմամբ ավելացված արժեքի գծով արտոնություններ սահմանված են՝ համաձայն Հայաստանի Հանրապետության  17.11.2017  ՀՕ-194-Ն օրենքի: Սակայն առ այսօր՝ առանձին բարերարների կողմից Հայաստանի Հանրապետության զինված ուժերի համար, բացառապես ռազմական նշանակության ապրանքների ներմուծման և այդ նպատակների հետ ուղղակիորեն կապված այլ գործարքների նկատմամբ ավելացված արժեքի հարկի գծով արտոնության տրամադրման համար՝ օրենքի ուժով իրավական կարգավորում բացակայում է:

Հաշվի առնելով Հայաստանի Հանրապետության զինված ուժերի, ինչպես նաև ռազմարդյունաբերության զարգացման համար ռազմական նշանակության ապրանքների ներմուծման անհրաժեշտությունը և կարևորությունը՝ խնդիր է առաջանում վերոնշյալ գործարքների համար ավելացված արժեքի հարկի գծով արտոնության տրամադրման համար համապատասխան իրավական դաշտ ապահովել:

**Առկա իրավիճակը և խնդիրները**

Հարկ է նշել, որ 2016թ.-ի ապրիլյան պատերազմի ժամանակ՝ առանձին բարերարների կողմից բացառապես ռազմական նշանակության տեխնիկայի և այլ ապրանքների ներմուծման համար, հարկային օրենսդրությամբ սահմանված կարգով ներմուծելիս գանձվում էր ԱԱՀ: Հետագայում և առ այսօր նման գործարքներ իրականացնելիս՝ միայն ՀՀ կառավարության որոշմամբ կարող է ԱԱՀ-ից ազատելու արտոնություն տրամադրվել: Բոլոր դեպքերում բացառապես ռազմական նշանակության գործարքները ՀՀ կառավարության կողմից չեն մերժվի, ուղղակի այս գործընթացի պարզեցման, ժամանակային առումով կրճատման և մատչելիության նպատակով է առաջարկվում օրենսդրական փոփոխությունը՝ հիմք ընդունելով այն փաստը, որ Հայաստանի Հանրապետության կառավարության կողմից իրականացվող քաղաքականությունն ուղղված է բարենպաստ պայմաններ ստեղծել ռազմական նշանակության արտադրանքի ներմուծման համար:

**Ակնկալվող արդյունքը**

Օրենքի ընդունումը հնարավորություն կընձեռի ավելի մատչելի և դյուրին գործողություններով իրականացնել առանձին բարերարների կողմից՝ բացառապես ռազմական նշանակության տեխնիկայի, զենքերի վրա տեղադրելու համար նախատեսված հեռադիտակային նշանոցների, տեսահսկման և այլ ապրանքների ներմուծման գործարքները: Ինչպես նաև, բացառապես այդպիսի գործարքների, օրենքի ուժով կարգավորման դեպքում՝ Հայաստանի Հանրապետության կողմից ԱԱՀ-ի մասով արտոնություն տրամադրելը կընդունվի փոխադարձ հարգանք և վստահություն այդ անձանց նկատմամբ:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՀԱՐԿԱՅԻՆ ՕՐԵՆՍԳԻՐՔ**

**Գ Լ ՈՒ Խ  13**

**ԱՎԵԼԱՑՎԱԾ ԱՐԺԵՔԻ ՀԱՐԿԻ ԱՐՏՈՆՈՒԹՅՈՒՆՆԵՐԸ ԵՎ ԱՎԵԼԱՑՎԱԾ ԱՐԺԵՔԻ ՀԱՐԿԻ ԶՐՈՅԱԿԱՆ ԴՐՈՒՅՔԱՉԱՓՈՎ ՀԱՐԿՈՒՄԸ**

 **Հոդված 64. Ավելացված արժեքի հարկից ազատված գործարքներն ու գործառնությունները**

1. ԱԱՀ-ից ազատելը Օրենսգրքի 60-րդ հոդվածով սահմանված՝ ԱԱՀ-ով հարկման օբյեկտ համարվող գործարքների ու գործառնությունների հարկման բազայի նկատմամբ ԱԱՀ չհաշվարկելն է:

2. ԱԱՀ-ից ազատվում են Օրենսգրքի 60-րդ հոդվածով սահմանված հետևյալ գործարքներն ու գործառնությունները.

1) հանրակրթական ուսումնական հաստատությունների, մանկապատանեկան ստեղծագործական և գեղագիտական կենտրոնների, երաժշտական, նկարչական, արվեստի և գեղարվեստի ուսումնական հաստատությունների, մարզադպրոցների, արհեստագործական ուսումնարանների, որակավորման և վերաորակավորման, միջնակարգ մասնագիտական և բարձրագույն ուսումնական հաստատությունների կողմից ուսուցման ծառայությունների մատուցումը: Սույն կետում նշված հասկացությունները կիրառվում են «Կրթության մասին», «Հանրակրթության մասին» և «Բարձրագույն և հետբուհական մասնագիտական կրթության մասին» Հայաստանի Հանրապետության օրենքներում նույն հասկացությունների կիրառության իմաստով ու նշանակությամբ.

2) դպրոցական գրերի և նոտայի տետրերի, նկարչական ալբոմների, մանկական և դպրոցական գրականության, դպրոցական ուսումնական հրատարակությունների, բուհերի, մասնագիտացված գիտական կազմակերպությունների, Հայաստանի Հանրապետության գիտությունների ազգային ակադեմիայի հրատարակած գիտական և ուսումնական հրատարակությունների օտարումը: Սույն կետով սահմանված արտոնությունների կիրառության շրջանակը սահմանում է Կառավարությունը.

3) Կառավարության սահմանած չափանիշներին համապատասխանող գիտահետազոտական աշխատանքների կատարումը.

4) հանրակրթական հիմնական ծրագրերի շրջանակներում աշխատանքների կատարումը: Սույն կետով սահմանված արտոնության կիրառության շրջանակը սահմանում է Կառավարությունը.

5) հանրակրթության ոլորտում իրականացվող` կրթության և գիտության բնագավառում Կառավարության լիազոր մարմնի ճանաչած, երաշխավորած և Կառավարության սահմանած չափորոշիչներին համապատասխանող կրթական բնույթի առարկայական մրցույթներին, մրցաշարերին, օլիմպիադաներին մասնակցության իրավունքի տրամադրումը.

6) նախադպրոցական հիմնարկներում երեխաներին պահելու, տուն-ինտերնատներում, մանկատներում, արատներ ունեցող երեխաներ կամ հաշմանդամներ խնամող հաստատություններում, ծերանոցներում գտնվող անձանց խնամքի հետ կապված ծառայությունների մատուցումը, ինչպես նաև խնամվողների կողմից այնտեղ պատրաստված ապրանքների օտարումը, աշխատանքների կատարումը, ծառայությունների մատուցումը: Սույն կետով սահմանված արտոնությունների կիրառության շրջանակը սահմանում է Կառավարությունը.

7) հասարակական, բարեգործական և կրոնական կազմակերպությունների կողմից ապրանքների անհատույց մատակարարումը, աշխատանքների անհատույց կատարումը և (կամ) ծառայությունների անհատույց մատուցումը.

8) թաղման բյուրոների, գերեզմանատների, ինչպես նաև մահվան և հուղարկավորության հետ կապված ծիսական բնույթի այլ աշխատանքների կատարումը, ծառայությունների մատուցումը և համապատասխան պարագաների օտարումը.

9) կրոնական ծիսակատարությունների կազմակերպման ծառայությունների մատուցումը, կրոնական կազմակերպություններին կրոնական պարագաների օտարումը, ինչպես նաև կրոնական կազմակերպությունների կողմից այդ պարագաների օտարումը.

10) օտարերկրյա պետությունների, միջազգային միջկառավարական (միջպետական) կազմակերպությունների, միջազգային, օտարերկրյա և Հայաստանի Հանրապետության հասարակական, բարեգործական, կրոնական կազմակերպությունների, առանձին բարերարների կողմից ապրանքների ներմուծումը, ապրանքների մատակարարումը, աշխատանքների կատարումը և ծառայությունների մատուցումը՝ մարդասիրական օգնության և բարեգործական ծրագրերի (գործունեության) շրջանակներում, ինչպես նաև նման ծրագրերի իրականացման հետ անմիջականորեն կապված և դրանց համար զգալի նշանակություն ունեցող ապրանքների մատակարարումը, աշխատանքների կատարումը և ծառայությունների մատուցումը: Հայաստանի Հանրապետության օրենսդրությամբ (այդ թվում՝ Հայաստանի Հանրապետության միջազգային պայմանագրերով) ուղղակիորեն նշված չլինելու դեպքում ծրագրի (գործունեության) տարբերակումն ըստ մարդասիրական օգնության և բարեգործական բնույթի, ինչպես նաև սույն կետի համաձայն, ԱԱՀ-ից ազատվող ապրանքների, աշխատանքների և ծառայությունների շրջանակները որոշում է Կառավարության լիազոր մարմինը.

 10.1)  Հայաստանի Հանրապետության անվտանգության ապահովման նպատակով, ռեզիդենտ և ոչ ռեզիդենտ բարերարների կողմից՝  բացառապես ռազմական նշանակության շրջանակներում՝ ռազմական տեխնիկայի, զենքերի վրա տեղադրելու համար նախատեսված հեռադիտակային նշանոցների, տեսահսկման և այլ ռազմական նշանակության ապրանքների ներմուծումը, մատակարարումը, աշխատանքների կատարումը և (կամ) ծառայությունների մատուցումը:

Սույն կետով սահմանված, բացառապես ռազմական նշանակության՝ ԱԱՀ-ից ազատվող ապրանքների, աշխատանքների և ծառայությունների շրջանակները որոշում է Կառավարության լիազոր մարմինը.

11) բժշկական օգնության և սպասարկման ծառայությունների, մասնավորապես հիվանդությունների կանխարգելման, ախտորոշման, բժշկական խորհրդատվության, բուժական, վերականգնողական, բժշկական փորձաքննության անցկացման ծառայությունների մատուցումը.

12) դոնորային արյան և դրա բաղադրամասերի, մայրական կաթի, պրոթեզաօրթոպեդիկ պարագաների, բժշկական տեխնիկայի և բժշկական նշանակության ապրանքների օտարումը, բժշկական կազմակերպություններում բժշկական օգնության և սպասարկման շրջանակներում պացիենտների պատրաստած ապրանքների օտարումը, աշխատանքների կատարումը, ծառայությունների մատուցումը: Սույն կետով սահմանված արտոնությունների կիրառության շրջանակը սահմանում է Կառավարությունը.

13) պետության կամ համայնքի կողմից կազմակերպության կանոնադրական կամ բաժնեհավաք կապիտալում գույքի ներդրումը.

14) բռնագրավման կամ նվիրատվության ձևով ապրանքի մատակարարումը պետությանը: Սույն կետը չի տարածվում բռնագանձման ձևով պետությանը ապրանքի մատակարարման գործարքների վրա, որոնց դեպքում ապրանքի մատակարարման գործարքը ենթակա է ԱԱՀ-ով հարկման Օրենսգրքով սահմանված կարգով.